text: Fundet håndgranat var ældgammel
  30 marts 2011 kl. 07.14
  Det var en dansk håndgranat model 1923, som tre elever fra 9. klasse på Fredericia Friskole fandt på Østerstrand mandag.
  Håndgranaten blev sprængt af Hærens bomberyddere.
  - Drengenes lærer gjorde det eneste rigtige: Sørgede for at lukke rummet af, da de kom tilbage på skolen med granaten, og tilkalde os, så vi kunne tage os af den, siger Bo Fischer fra lokalpolitiet i Fredericia til Fredericia Dagblad. 
  Politiet har ikke været ude at afsøge området på stranden for flere håndgranater, fordi de formoder, at der er tale om en enkeltstående granat, som er dukket op af jorden.
  